# Alex Meret

Alex Meret (Udine, 22 de març de 1997) és un futbolista italià. Juga de porter i el seu equip actual és la SSC Napoli de la Sèrie A d'Itàlia.

## Trajectòria
### Udinese i cessió a l'SPAL

Es va formar al planter del club principal de la seva ciutat natal, l'Udinese Calcio. La temporada 2015-16 va ser agregat al primer equip del club friulà com a segon d'Orestis Karnezis. El seu debut com a professional es va produir el 2 de desembre de 2015, als 18 anys, en el partit de la quarta ronda de la Copa d'Itàlia contra l'Atalanta (guanyat 3 a 1 per l'Udinese). Va jugar també el partit següent del torneig, amb derrota per 2 a 1 contra la Lazio de Roma.
L'estiu de 2016 va ser cedit a l'SPAL de Ferrara, acabat d'ascendir a la Serie B. Va debutar en la jornada inaugural, el 27 d'agost de 2016, contra el Benevent (2:0 per al club de la Campània). Va guanyar el lloc de titular i va totalitzar 32 presències (2 en Copa Itàlia i 30 en Sèrie B).
La temporada següent la cessió a l'SPAL va ser renovada; no obstant això, Meret no va poder jugar durant la primera part de la temporada a causa d'una operació d'engonal. Va tornar al camp el 28 de gener de 2018, en la jornada 22, davant l'Inter de Milà (1:1). El 21 d'abril del mateix any va acabar la seva temporada, a causa d'una lesió a l'espatlla patida en el partit contra la Roma.

### Napoli

Tornat a l'Udinese, el 5 de juliol de 2018 va fitxar pel Napoli, per 22,5 milions d'euros. En la pretemporada, es va lesionar durant un entrenament, quan va patir una fractura desplaçada del cúbit del braç esquerre.

## Internacional

Ha estat internacional amb la selecció de futbol d'Itàlia en les categories sub-16, sub-17, sub-18, sub-19 i sub-16. El 18 de març de 2017 va ser convocat per primera vegada a la selecció major per Giampiero Ventura. El 18 de novembre de 2019 va debutar amb l'absoluta entrant en els últims minuts de la victòria italiana per 9-1 davant Armènia en la classificació per l'Eurocopa 2020.

## Palmarès
### SPAL

* 1 Serie B: 2016-17

### SSC Napoli

* 1 Serie A: 2022-23
* 1 Copa italiana: 2019-20

### Selecció italiana

* 1 Eurocopa: 2020

## Referències

* ↑ «La Juventus segue da vicino Alex Meret: sarà lui l'erede di Buffon?» (en italià). Eurosport. [Consulta: 10 març 2017].
* ↑ «player summary:alex meret» (en anglès). Worldfootball. [Consulta: 10 març 2017].
* ↑ «Alex Meret(In Italian)». calcionapoli24. [Consulta: 6 març 2017].
* ↑ «Alex Meret» (en italià). sscnapoli.it. [Consulta: 3 setembre 2018].
* ↑ «Udinese Calcio - Atalanta Bergamo, 02/12/2015». transfermarkt.es. [Consulta: 3 setembre 2018].
* ↑ «Lazio - Udinese Calcio, 17/12/2015». transfermarkt.es. [Consulta: 3 setembre 2018].
* 1 2 3 «Alex Meret - Historial de fichajes». transfermarkt.es. [Consulta: 3 setembre 2018].
* ↑ «Benevento Calcio - SPAL 2013, 27/08/2016». transfermarkt. [Consulta: 3 setembre 2018].
* ↑ «Alex Meret - Datos detallados de rendimiento». transfermarkt.es. [Consulta: 3 setembre 2018].
* ↑ «Spal, Meret operato in Germania» (en italià). ilrestodelcarlino.it, 11-10-2017. [Consulta: 3 setembre 2018].
* ↑ «SPAL 2013 - Inter de Milán, 28/10/2018». transfermarkt.es. [Consulta: 3 setembre 2018].
* ↑ «Spal, infortunio alla spalla per Meret: incerti i tempi di recupero» (en italià). sport.sky.it, 24-04-2018. [Consulta: 3 setembre 2018].
* ↑ «Napoli, infortunio a Dimaro: frattura per Meret» (en italià). repubblica.it, 11-07-2018. [Consulta: 3 setembre 2018].
* ↑ «Convocazioni e presenze in campo» (en italià). figc.it. Arxivat de l'original el 2018-07-07. [Consulta: 7 juliol 2018].
* ↑ «Italy: Armenia annihilated 9-1!» (en anglès). Football-Italia, 18-11-2019. [Consulta: 18 novembre 2019].
* ↑ «El Nàpols, campió de Lliga 33 anys després: primer Scudetto post-Maradona». CCMA, 04-05-2023. [Consulta: 6 maig 2023].

## Enllaços externs

* Fitxa oficial d'Alex Meret a la SSC Napoli.
* Fitxa oficial d'Alex Meret a Lega Serie A.
* Fitxa d'Alex Meret a Transfermarkt.
Alex Meret amb la selecció italiana - Plantilles de navegació :
Selecció de futbol d'Itàlia – Eurocopa 2020
1 Sirigu •
2 Di Lorenzo •
3 Chiellini (c) •
4 Spinazzola •
5 Locatelli •
6 Verratti •
7 Castrovilli •
8 Jorginho •
9 Belotti •
10 Insigne •
11 Berardi •
12 Pessina •
13 Emerson •
14 Chiesa •
15 Acerbi •
16 Cristante •
17 Immobile •
18 Barella •
19 Bonucci •
20 Bernardeschi •
21 Donnarumma •
22 Raspadori •
23 Bastoni •
24 Florenzi •
25 Tolói •
26 Meret •
Entrenador: Mancini
Selecció de futbol d'Itàlia – Eurocopa 2024
1 Donnarumma (c) •
2 Di Lorenzo •
3 Dimarco •
4 Buongiorno •
5 Calafiori •
6 Gatti •
7 Frattesi •
8 Jorginho •
9 Scamacca •
10 Pellegrini •
11 Raspadori •
12 Vicario •
13 Darmian •
14 Chiesa •
15 Bellanova •
16 Cristante •
17 Mancini •
18 Barella •
19 Retegui •
20 Zaccagni •
21 Fagioli •
22 El Shaarawy •
23 Bastoni •
24 Cambiaso •
25 Folorunsho •
26 Meret •
Entrenador: Spalletti :